

**ALYTAUS RAJONO VIETOS  VEIKLOS GRUPĖS VALDYBOS**

**POSĖDŽIO PROTOKOLAS NR. 32**

2025 m. sausio 6 d., 16.00 val.,

Alytaus rajono vietos veiklos grupės patalpos, Naujoji g. 48, Alytus

 Posėdis organizuotas Alytaus rajono vietos veiklos grupės (toliau - VVG) pirmininko iniciatyva, vadovaujantis VVG įstatų 54 punktu ir vyko VVG patalpose: Naujoji g. 48, Alytus. VVG valdybos nariai apie posėdį buvo informuoti asmeniškai telefonu bei el. paštu pateikta kvietimas ir dolimentai posėdžiui.

 Posėdžio pirmininkė - Ingrida Raguckienė.

 Posėdžio sekretorius - Liudmila Makselienė.

 Iš viso VVG valdybos narių yra 12.

 Posėdyje dalyvavo 10 VVG valdybos nariai: Ingrida Raguckienė, Saulius Belickas, Saulius Salatka, Edita Duobienė, Edita Duobienė, Laurynas Laukevičius, Julita Ciūnytė, Liudmila Makselienė, Erneidas Kazakevičius, Aurelija Semionovienė.

 Kvorumas yra.

 Posėdyje taip pat dalyvauja Alytaus rajono VVG pirmininkas Virgilijus Pranskevičius, Alytaus rajono VVG VPS administravimo vadovė Vida Vrubliauskienė, Alytaus rajono VVG VPS administratorė Brigita Montvilaitė, Alytaus rajono VVG VPS finansininkė – buhalterė Gintarė Astrauskaitė-Marčiukaitienė.

Bendru VVG valdybos sutarimu (vienbalsiai) posėdžio pirmininke išsirinkta Ingrida Raguckienė. Posėdžio sekretore Ingrida Raguckienė pasiūlė Liudmilą Makselienę, kurios kandidatūrai pritarta bendru sutarimu (vienbalsiai).

 Posėdžio darbotvarkę pristatė VVG valdybos pirmininkė Ingrida Raguckienė.

 Darbotvarkė:

1. Dėl VVG 2025 m. veiklos plano.

2. Dėl „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2015 – 2020 metams“ (toliau - VPS1) įgyvendinimo stebėsenos, rizikos valdymo, vietos projektų, VPS1 ataskaitos ir VPS1 vietos plėtros strategijos keitimo.

3. Dėl „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2023 – 2029 metams“ (toliau -VPS2) įgyvendinimo, stebėsenos, rizikų valdymo, VPS2 vietos projektų, VPS2 ataskaitos ir VPS2 vietos plėtros strategijos keitimo.

4. Dėl Sumaniųjų kaimų strategijos rengimo ir darbo grupės suformavimo.

5. Dėl VVG visuotinio narių susirinkimo organizavimo datos nustatymo.

6. Dėl einamųjų klausimų.

6.1. Dėl VVG valdybos narių įsipareigojimų, viešųjų privačiųjų interesų.

6.2. Dėl aukciono organizavimo.

Už darbotvarkę balsavo bendru sutarimu (už) vienbalsiai

**1.SVARSTYTA. Dėl VVG 2025 m. veiklos plano.**

VVG pirmininkas Virgilijus Pranckevičius pateikė informaciją apie VVG 2024 m. įgyvendinimą ir VVG 2025 m. veiklos planą (pridedama), kuris turi būti patvirtintas artimiausiame VVG narių visuotiniame narių susirinkime ir pakvietė VVG valdybos narius pateikti savo pasiūlymus.

**NUTARTA. Dėl VVG 2025 m. veiklos plano.**

10 balsų „už“ (vienbalsiai) pritarti VVG 2025 m. veiklos planui ir teikti jį svarstyti VVG visuotiniam barių susirinkimui (pridedama).

**2. SVARSTYTA. Dėl „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2015 – 2020 metams“ (toliau - VPS1) įgyvendinimo stebėsenos, rizikos valdymo, vietos projektų, VPS1 ataskaitos ir VPS1 vietos plėtros strategijos keitimo.**

VVG VPS administravimo vadovė Vida Vrubliauskienė informavo, kad VVG administracija nuolatos vykdo VPS1 įgyvendinimo stebėseną. 2024 m. IV ktv. 2 vietos projektų vykdytojai nutraukė vietos projektų sutartis už 114 400 tūkst. Eur. 2024 m. III ketv. duomenimis VPS1 lėšų kontraktavimas jau buvo baigtas. Pareiškėjai nenurodė jokių svarbių vietos projektų nutraukimo priežasčių. Nuolat stebimas neatsakingas kai kurių vietos projektų vykdytojų požiūris į paramos lėšas, projektų įgyvendinimo vilkinimas, vietos projektų vykdymo sutarčių neskaitymas, įsipareigojimų nevykdymas arba netinkamas vykdymas. Vietos projektų vykdytojams didelę žalą padarė COVID -19 pandemija, kuomet pasirašę sutartis pradėdavo abejoti ar įvykdys savo prisiimtus įsipareigojimus, todėl neretai atsiimdavo jau įvertintas paraiškas arba nutraukdavo vietos projektų vykdymo sutartis. Šios rizikos yra nevaldomos ir jas sąlygojo ne tik pandemija, bet ir karas Ukrainoje, kuomet išbrango ištekliai, neįmanoma buvo įgyvendinti prieš pandemiją ir karą Ukrainoje suplanuotų vietos projektų verslininkams dėl lėšų stokos. Ši informacija yra svarbi ir įtraukta į VPS1 2025 m. ataskaitą. Po dviejų vietos projektų sutarčių nutraukimo 2024 m. IV ktv., šiuo metu VPS1 yra 62 vietos projektų vykdymo sutartys iš 57 planuotų. VVG įsivertino VPS įgyvendinimo rizikas, tad iki 2025 m. sausio 10 d. vykdo VPS1 paskutinį Kvietimą Nr.43. VVG VPS1 įgyvendinimas baigiasi 2025 m. rugpjūčio 31 d., visi vietos projektai turi būti įgyvendinti iki 2025 m. liepos 1 d. 2024 m. buvo organizuota 2 VVG valdybos Projektų atrankos komiteto posėdžiai, kuriuose svarstyta 4 vietos projektai ir jiems buvo skirta parama ir pasirašytos paramos sutartys. 2024 m. VPS1 buvo keista 2 kartus. Prašome VVG valdybą pritarti ataskaitai (VPS1 2 priedas pridedama).

VPS1 vykdymas yra gyvas procesas, todėl būtina ją nuolat stebėti ir peržiūrėti VPS1 finansinį planą ir esant būtinybei vykdyti VPS1 tikslinamus. Prašome VVG valdybą patvirtinti VPS1 keitimus (pridedama VPS1 5 priedas):

8 dalyje „LEADER metodo principų bei horizontaliųjų principų ir prioritetų įgyvendinimas“,71 puslapyje tikslinama, išbraukiama neaktualus tekstas, pasilikęs po ankstesnių VPS keitimų, nes tokių veiklos sričių VPS nėra „veiklos sritys „Inovatyvaus socialinio verslo kūrimas ir plėtra“ (kodas LEADER-19.2-SAVA-9.1); „Bendruomeninių paslaugų kūrimas ir plėtra“ (kodas LEADER-19.2-SAVA-9.2);“

Dalyje „VPS įgyvendinimo veiksmų planas“, 104 puslapyje, 10.10.1. eilutėje tekstą iš „Susiję su VPS įgyvendinimu:- vietos projektų, gautų kvietimų Nr.1 – 43 metu įgyvendinimas, vykdymo priežiūra, stebėsena ir kontrolė, užbaigimas;“ tiksliname į „Susiję su VPS įgyvendinimu:- vietos projektų, gautų kvietimų Nr.1 – 43 metu dokumentacijos rengimas, kvietimų organizavimas, skelbimas, vietos projektų vertinimas, sutarčių pasirašymas, įgyvendinimas, vykdymo priežiūra, stebėsena ir kontrolė, užbaigimas;“

Tos pačios dalies 105 puslapyje, 10.11.1. eilutėje tekstą iš „- vietos projektų, gautų kvietimų Nr.1 – 42 metu, įgyvendinimas, vykdymo priežiūra, stebėsena ir kontrolė, vietos projektų įgyvendinimo pabaiga, dokumentų archyvavimas;“ tiksliname į „vietos projektų, gautų kvietimų Nr.1 – 43 metu dokumentacijos rengimas, kvietimų organizavimas, skelbimas, vietos projektų vertinimas, sutarčių pasirašymas, įgyvendinimas, vykdymo priežiūra, stebėsena ir kontrolė, užbaigimas“.

11 dalyje „VPS finansinis planas“, 106 puslapyje, lentelės 11.2.1. eilutės stulpelyje „Planuojamų lėšų suma (Eur)“ vietoj „1 497 661,53“, tiksliname į „1 523 161,76“ , o tos pačios eilutės stulpelyje „Planuojamų lėšų ( proc.) vietoj „48,9501“ tiksliname į „49,7836“.

11.2.2. eilutės stulpelyje „Planuojamų lėšų suma (Eur)“ vietoj „250 000,00“ tiksliname į „224 499,77“, o tos pačios eilutės stulpelyje „Planuojamų lėšų (proc.) vietoj „8,1711 “ tiksliname į „7,3376“ .

107 puslapyje, 11.4. lentelėje „Indikatyvus VPS lėšų poreikis pagal metus:“

11.4.1. eilutės stulpelyje „2023“ iš „23“ keičiama į „16“;

11.4.1. eilutės stulpelyje „2024“ iš „0“ keičiama į „3“;

11.4.1. eilutės stulpelyje „2025“ iš „0“ keičiama į „4“ .

Prašome VVG valdybos pritarti VPS1 ataskaitai bei VPS1 keitimams (pridedama).

**NUTARTA. Dėl „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2015 – 2020 metams“ (toliau - VPS1) įgyvendinimo stebėsenos, rizikos valdymo, vietos projektų, VPS1 ataskaitos ir VPS1 vietos plėtros strategijos keitimo.**

10 balsų „už“ (vienbalsiai) pritarta „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2015 – 2020 metams“ (toliau - VPS1) ataskaitai (Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių 2 priedas pridedama) ir VPS1 vietos plėtros strategijos keitimui (Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių 5 priedas pridedama).

**3. SVARSTYTA. Dėl „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2023 – 2029 metams“ ( toliau -VPS2) įgyvendinimo, stebėsenos, rizikų valdymo, VPS2 vietos projektų, VPS2 ataskaitos ir VPS2 vietos plėtros strategijos keitimo.**

 VVG VPS administravimo vadovė Vida Vrubliauskienė informavo, kad VVG administracija nuolatos vykdo „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategiją 2023 – 2029 metams“ Nr. 20VS-PV-23-1-01764-PR001“ (VPS2) įgyvendinimo stebėseną.

2024 m. gruodžio mėn. 31d. duomenimis VPS2:

- sudaryta 1 vietos projektų vykdymo sutartis, kurios vertė 160 000,00 Eur;

- įvykdyti 4 kvietimai (pagal planą turėjo būti 3).

- Kvietimo teikti vietos projektus Nr. 4, kuris buvo skirtas VPS 5 priemonei „Jaunimo verslumo ir įtraukties skatinimas“ nebuvo gauta paraiškų. Tai "minkštieji" veiklų projektai, kurių finansavimas iki 90 proc. Siūlome keisti VPS2 ir nepanaudotas lėšas perkelti į 2025 m. bei kvietimą perplanuoti iš III ktv. į II ktv. (pridedama)

- 2024 m. gruodžio 31 d. 1 vertinamas vietos projektas (150 000,00 Eur), 1 vietos projektas įtrauktas į rezervinį sąrašą iki 2025 m. lapkričio 5 d.

- Vykdytas VPS2 vietos projektų pareiškėjų individualus konsultavimas gyvai bei telefonu.

- Iš viso 2024 m. VPS2 gauta 4 vietos projektai: 1 – finansuotas, 1 vertinamas, 1- atsiimtas, 1- rezerviniame vietos projektų sąraše.

 -2024 m. VPS2 vietos projektų pareiškėjai nebuvo aktyvūs. Šios rizikos yra nevaldomos ir jas sąlygoja geopolitinė ir ekonominė situacijos pokyčiai.

 - 2024 m. VVG buvo organizuota 2 VPS2 Projektų atrankos komiteto (PAK) posėdžiai, kuriuose svarstyta 3 projektai.

 - 2025 m. VPS2 nebuvo keista.

 Strategijos vykdymas yra gyvas procesas, todėl būtina nuolat peržiūrėti ir pristatyti tiek VVG nariams, tiek VVG valdybai. VPS2 finansinį planą reikia peržiūrėti, atsižvelgiant pagal lėšas visose priemonėse, atsižvelgiant į gautus/ negautus vietos projektus ir kitas aplinkybes. Prašome VVG valdybą patvirtinti VPS 2 ataskaitą (pridedama) bei VPS 2 keitimą (pridedama)

 **NUTARTA. Dėl „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2023 – 2029 metams“ VPS2 įgyvendinimo, stebėsenos, rizikų valdymo, VPS2 vietos projektų, VPS2 ataskaitos ir VPS2 vietos plėtros strategijos keitimo.**

10 balsų „už“ (vienbalsiai) patvirtinti „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategijos 2023 – 2029 metams“ (VPS2) ataskaitą už 2024 m. (pridedama) ir VPS2 vietos plėtros strategijos keitimą (pridedama).

 **4. SVARSTYTA. Dėl Sumaniųjų kaimų strategijos rengimo ir darbo grupės suformavimo.**

VVG VPS administravimo vadovė Vida Vrubliauskienė informavo, kad VVG planuoja parengti VVG sumanių kaimų strategiją ir šiuo protokolu formuojama Alytaus rajono vietos veiklos grupės Sumanaus kaimo strategijos formavimo darbo grupė į kurią kviečiami visi VVG valdybos nariai, VVG pirmininkas ir VVG administracijos atstovai: VPS administravimo vadovė Vida Vrubliauskienė, VPS administratorė Brigita Montvilaitė, VPS finansininkė buhalterė Gintarė Astrauskaitė- Marčiukaitienė. VVG pirmininkui pavedama parengti ir patvirtintini dokumentus būtinus Sumanaus kaimo strategijai parengti.

 Kovo/ balandžio mėn. bus paskelbta VVG skirtas kvietimas pateikti sumanių kaimų strategijas (SKS) pagal Strateginio plano priemonę „Sumanūs kaimai“.

 SKS turi apimti bent vieną sumanaus kaimo temą, bei atitikti VPS2 tematiką:

- Vietos ekonomika,

- Įtraukios vietos infrastruktūros kūrimas ir paslaugos;

- Sumanios vietos bendruomenės;

- Aplinkos apsauga ir klimato kaitos pokyčių švelninimas (horizontali tema, kuri turi būti taikoma visose strategijose).

 VVG 2021 – 2024 m. vykdė labai plačią diskusiją Sumanaus klausimais, renginius, susitikimus, VVG visuotinių narių susirinkimus, VVG valdybos posėdžius, organizavo projektus, išvykas ir kitas priemones. Visa informacija bus įkelta į VVG Sumanaus kaimo. Į SKS bendradarbiaudami privalo būti įsitraukę trys sektorius (suplanavę ir pateikę Sumanaus kaimo strategijai projektus). Šiuo metu yra verslo pasiūlymų dalyvauti Sumanaus kaimo strategijoje

**NUTARTA. Dėl Sumaniųjų kaimų strategijos rengimo ir darbo grupės suformavimo**

10 balsų „už“ (vienbalsiai) Alytaus rajono vietos veiklos grupės Sumanaus kaimo strategijos formavimo darbo grupę, kurią sudaro: VVG valdybos nariai, VVG pirmininkas Virgilijus Pranskevčius ir VVG administracijos atstovai: VPS administravimo vadovė Vida Vrubliauskienė, VPS administratorė Brigita Montvilaitė, VPS finansininkė buhalterė Gintarė Astrauskaitė - Marčiukaitienė. VVG pirmininkui pavedama parengti ir patvirtintini dokumentus būtinus Sumanaus kaimo strategijai parengti bei Alytaus rajono vietos veiklos grupės Sumanaus kaimo strategijos projektų atrankos nuostatus.

 **5.** **SVARSTYTA**. **Dėl VVG visuotinio narių susirinkimo organizavimo datos nustatymo.**

VVG pirmininkas Virgilijus Pranckevičius informavo, kad iki 2025 m. gegužės 1 d. būtina organizuoti VVG narių visuotinį susirinkimą, kuriame reikia patvirtinti VVG finansinės atskaitomybės ir VVG veiklos ataskaitos dokumentus už 2024 m. bei pasiūlė VVG narių visuotinį susirinkimą organizuoti 2025 m. kovo 27 d. 16.00 val., Dzūkijos-Suvalkijos saugomų teritorijų direkcijos patalpose, Kampelių g. 10, Aleknonių k., Simno sen. Alytaus r. (darbotvarkės projektas pridedamas).

**NUTARTA. Dėl VVG visuotinio narių susirinkimo organizavimo datos nustatymo.**

 10 balsų „už“ (vienbalsiai) VVG narių visuotinį susirinkimą organizuoti 2025 m. kovo 27 d. 16.00 val., Dzūkijos-Suvalkijos saugomų teritorijų direkcijos patalpose, Kampelių g. 10, Aleknonių k., Simno sen. Alytaus r. (darbotvarkės projektas pridedamas).

 **6.SVARSTYTA. Dėl einamųjų klausimų.**

**6.1. SVARSTYTA. Dėl VVG valdybos narių įsipareigojimų, viešųjų privačiųjų interesų.**

VVG pirmininkas Virgilijus Pranckevičius priminė, kad VVG valdybos nariams peržiūrėti viešųjų ir privačiųjų interesų derinimo deklaracijas ir esant poreikiui jas patikslinti.

**NUTARTA Informacija dėl VVG valdybos narių viešųjų ir privačiųjų interesų derinimo ir kompetencijų korupcijos ir viešųjų ir privačiųjų interesų klausimų.**

 10 balsai „už“ (vienbalsiai) VVG valdybos nariai peržiūri viešųjų ir privačiųjų interesų derinimo deklaracijas ir esant reikalui jas patikslina ir su parašais pateikia VVG.

**6.2. SVARSTYTA. Dėl aukciono organizavimo.**

VVG pirmininkas Virgilijus Pranckevičius priminė, kad VVG valdybai, kad jau seniai VVG valdyba yra priėmusi sprendimą parduoti nenaudojamą VVG turtą, tačiau reikia parengti dokumentus ir, kad VVG valdyba įpareigotų VVG pirmininką parengti ir patvirtinti Alytaus rajono vietos veiklos grupės nuosavybės teise priklausančio kilnojamojo turto pardavimo organizavimo ir vykdymo viešojo aukciono būdu taisykles bei sudarytų Viešojo aukciono komisiją ir po to organizuotų aukcioną.

**NUTARTA. Dėl aukciono organizavimo.**

10 balsų „už“ (vienbalsiai) įpareigojama VVG pirmininkas Virgilijus Pranckevičius parengti ir patvirtinti Alytaus rajono vietos veiklos grupės nuosavybės teise priklausančio kilnojamojo turto pardavimo organizavimo ir vykdymo viešojo aukciono būdu taisykles bei sudaryti Viešojo aukciono komisiją ir organizuoti aukcioną.

Posėdžio pirmininkė Ingrida Raguckienė

Posėdžio sekretorė Liudmila Makselienė